text: রাফায়েল বা ইস্রাফিল ( Rəp̄āʾēl;  Raphaḗl;  Rafā’īl বা  Isrāfīl;  Rufaʾel) হলেন অধিকাংশ ইব্রাহিমীয় ধর্মীয় ঐতিহ্য অনুসারে একজন প্রধান স্বর্গদূত বা ফেরেশতা যিনি আরোগ্যদান করেন। এই ধর্মগুলোর সকল শাখা রাফায়েলের শনাক্তকরণকে যাজকীয় বিধিসম্মত মনে করে না।
  
  খ্রিষ্টধর্মে রাফায়েলকে সাধু যোহন লিখিত সুসমাচারে উল্লেখিত নামহীন এক স্বর্গদূত বলে ধারণা করা হয় যিনি বেথেসদার আরোগ্যদায়ী জলাশয়ের পানিকে আলোড়িত করেছিলেন। শেষ বিচারের দিনের যীশু খ্রিষ্টের মণ্ডলী সংক্রান্ত তত্ত্বে রাফায়েলকে একজন স্বর্গদূত হিসেবে স্বীকৃতি দেওয়া হয় কারণ খ্রিষ্টীয় তত্ত্ব ও চুক্তিপত্রে তাঁর উল্লেখ রয়েছে। তোবিৎ পুস্তকে রাফায়েল একজন গুরুত্বপূর্ণ ব্যক্তিত্ব যা ক্যাথলিক, পূর্ব অর্থডক্স, প্রাচ্য অর্থডক্স ও কতক অ্যাংলিকানদের নিকট বিধিসম্মত বলে স্বীকৃত।
  
  ইসলামে রাফায়েল চার প্রধান ফেরেশতাদের অন্যতম এবং ইসলামি ঐতিহ্যে তিনি ইস্রাফিল নামে পরিচিত। পবিত্র কোরআনে অনুল্লেখিত হলেও হাদিসশাস্ত্র হজরত ইস্রাফিল (আ.)-কে কোরআন ৬:৭৩-এর ফেরেশতা হিসেবে চিহ্নিত করে। ইসলামি পরলোকতত্ত্বমতে ইস্রাফিল একটি শিঙায় ফুৎকার দেওয়ার দায়িত্বে নিয়োজিত আছেন। আল্লাহর নির্দেশে তিনি শিঙায় ফুৎকার দিলে কিয়ামত বা মহাপ্রলয় সংঘটিত হবে।
  
  তথ্যসূত্র 
  
  বিষয়শ্রেণী:শ্রেষ্ঠ দেবদূত
  বিষয়শ্রেণী:স্বতন্ত্র দেবদূত
  বিষয়শ্রেণী:পুরাতন নিয়ম থেকে খ্রিস্টান সন্ত
  বিষয়শ্রেণী:ইহুদি ধর্মের শ্রেষ্ঠ দেবদূত
  বিষয়শ্রেণী:খ্রিস্টধর্মের শ্রেষ্ঠ দেবদূত
  বিষয়শ্রেণী:ইসলাম ধর্মের শ্রেষ্ঠ দেবদূত
title: রাফায়েল (স্বর্গদূত)